José Mouzinho

José Mouzinho d'Albuquerque (født 27. desember 1885, død 8. august 1965) var en portugisisk rytter som deltok i de olympiske leker 1924 i Paris og 1928 i Amsterdam.

Mouzinho vant en olympisk bronsemedalje under OL 1924 i Paris. Han og hesten «Hertugo» var med på det portugisiske laget som kom på tredjeplass i lagkonkurransen i sprangridning bak Sverige og Sveits. De andre på laget var Hélder de Souza på «Avro» og António Borges på hesten «Reginald». Mouzinho kom på syttendeplass i den individuelle konkurransen i sprangridning med «Hertugo».

Fire år senere, under sommer-OL 1928 i Amsterdam ble han nummer nitten i den individuelle konkurransen i sprangridning med «Hebraico» og med det portugisiske laget kom han på sjetteplass.

OL-medaljer 
 1924  Paris -  Bronse i hestesport, sprangridning lag  Portugal

Referanser

Eksterne lenker 
 

Portugisiske ryttere
Medaljevinnere under Sommer-OL 1924
Deltakere for Portugal under Sommer-OL 1924
Ryttere under Sommer-OL 1924
Deltakere for Portugal under Sommer-OL 1928
Ryttere under Sommer-OL 1928
Olympiske medaljevinnere i hestesport